b'\n_START_ARTICLE_\nKonstancijus I Chloras\n_START_SECTION_\nJaunyst\xc4\x97\n_START_PARAGRAPH_\nJis gim\xc4\x97 Ilyrijoje. Historia Augusta teigia, kad jo t\xc4\x97vas buvo Eutropijus, kilmingasis i\xc5\xa1 \xc5\xa1iaur\xc4\x97s Dardan\xc5\xb3, o motina \xe2\x80\x93 Klaudija, imperatori\xc5\xb3 Klaudijus Gotiko ir Kvintilo dukter\xc4\x97\xc4\x8dia. Dabartiniai istorikai mano, kad senel\xc4\x97s kilm\xc4\x99 sufabrikavo Konstantinas I, o jos \xc5\xa1eima kilusi i\xc5\xa1 pras\xc4\x8diok\xc5\xb3. Jo t\xc4\x97vas gal\xc4\x97jo b\xc5\xabti Eutropijos, Maksimiano \xc5\xbemonos, brolis._NEWLINE_Imperatoriaus Aureliano laikais jis kov\xc4\x97si rytuose su atskilusia Palmyros imperija. Nors teiginys, kad imperatoriaus Probo valdymo metu Konstancijui suteiktas dux titulas, tikriausiai yra melas, jam tikrai buvo suteiktas trib\xc5\xabno titulas armijoje, o imperatorius Karas j\xc4\xaf paskyr\xc4\x97 Dalmatijos valdytoju. Manoma, kad jis stojo \xc4\xaf Diokletiano pus\xc4\x99 prie\xc5\xa1 jam nugalint Karin\xc4\x85, Karo s\xc5\xabn\xc5\xb3, Margo m\xc5\xab\xc5\xa1yje 285 m. liep\xc4\x85._NEWLINE_286 m. Diokletianas Maksimian\xc4\x85 irgi paskyr\xc4\x97 imperatoriumi valdyti vakarines provincijas, o pats tvark\xc4\x97si rytin\xc4\x97se. Apie 288 m. Konstancijus tapo pretorijon\xc5\xb3 prefektu Maksimiano r\xc5\xabmuose. 287-288 m. jis kartu su imperatoriumi kovojo prie\xc5\xa1 alemanus. Kad sustiprint\xc5\xb3 santykius su imperatoriumi, Konstancijus i\xc5\xa1siskyr\xc4\x97 su Elena ir ved\xc4\x97 Maksimiano dukr\xc4\x85 Teodor\xc4\x85.\n_START_SECTION_\nTapimas cezariu\n_START_PARAGRAPH_\n293 m. Diokletianas nusprend\xc4\x97 imperij\xc4\x85 padalinti \xc4\xaf keturias dalis: Rytin\xc4\x99 ir Vakarin\xc4\x99 dal\xc4\xaf vald\xc4\x97 augusto ir cezario pora, turinti savo \xc4\xaftakos zonas. Po augusto mirties cezaris gaudavo jo titul\xc4\x85. 293 m. kovo 1 d. Milane Konstancijus formaliai tapo cezariu._NEWLINE_Konstancijaus pirmoji u\xc5\xbeduotis tapus cezariu buvo susidoroti su uzurpatoriumi Karauzijumi, kuris atsk\xc4\x97l\xc4\x97 Britanij\xc4\x85 ir \xc5\xa0iaur\xc4\x97s Galij\xc4\x85 nuo Romos imperijos 286 m. Jis at\xc4\x97m\xc4\x97 i\xc5\xa1 Karauzijas Galij\xc4\x85 nugal\xc4\x97damas j\xc4\xaf Paj\xc5\xabrio Bulon\xc4\x97je, tad Alektas nu\xc5\xbeud\xc4\x97 Karauzij\xc4\x85 ir vald\xc4\x97 Britanij\xc4\x85 iki mirties 296 m._NEWLINE_Konstancijus 2 metus mal\xc5\xa1ino frank\xc5\xb3, Alekto s\xc4\x85junginink\xc5\xb3, gr\xc4\x97sm\xc4\x99, d\xc4\x97l kurios Romos imperija \xc5\xa0iaur\xc4\x97s Galij\xc4\x85 atgavo tik apie 295 m. Be to jam teko kautis ir su alemanais, kuriuos nugal\xc4\x97jo 295 m. Reino \xc5\xbeiotyse. Tik kai Maksimianas leidus buvo surinktos dvi invazin\xc4\x97s flotil\xc4\x97s persikelti per Laman\xc5\xa1\xc4\x85. Pirmoji, vadovaujama Asklepiodoto, Konstancijaus pretorijon\xc5\xb3 prefekto, i\xc5\xa1plauk\xc4\x97 i\xc5\xa1 Senos \xc5\xbeio\xc4\x8di\xc5\xb3 ir netoli Vaito salos i\xc5\xa1silaipin\xc4\x99 rom\xc4\x97nai nugal\xc4\x97jo ir nu\xc5\xbeud\xc4\x97 uzurpatori\xc5\xb3. Tuo metu pats Konstancijus, i\xc5\xa1plauk\xc4\x99s i\xc5\xa1 Bulon\xc4\x97s, i\xc5\xa1silaipino Londone ir apsaugojo miest\xc4\x85 nuo frank\xc5\xb3 samdini\xc5\xb3, kurie lik\xc4\x99 be \xc5\xa1eimininko niokojo apylinkes. Konstancijus juos visus i\xc5\xa1\xc5\xbeud\xc4\x97._NEWLINE_Konstancijus kelis m\xc4\x97nesius liko Britanijoje pakeisdamas Alekto pareig\xc5\xabnus, tikriausiai tuo metu \xc4\x8dia buvo \xc4\xafvykdytos Diokletiano provincij\xc5\xb3 reformos. Be to Konstancijus atstat\xc4\x97 Adriano sien\xc4\x85 ir jos tvirtoves. 298 m. pabaigoje jis v\xc4\x97l kov\xc4\x97si su alemanais Galijoje. J\xc4\xaf apsupo Langro mieste, bet po 6 valand\xc5\xb3 atvykus kitiems daliniams Konstancijus sumu\xc5\xa1\xc4\x97 barbarus. Po to jis juos v\xc4\x97l nugal\xc4\x97jo prie Vindi\xc5\xa1o sutvirtindamas Reino gynyb\xc4\x85. 300 m. jis kov\xc4\x97si su frankais prie Reino ir kai kuriuos j\xc5\xb3 apgyvendino apleistose Galijos \xc5\xbeem\xc4\x97se. Ta\xc4\x8diau kitus trejus metus Konstancijus nuolat tur\xc4\x97jo saugoti Rein\xc4\x85._NEWLINE_303 m. Diokletianas prad\xc4\x97jo persekioti krik\xc5\xa1\xc4\x8dionis. I\xc5\xa1 vis\xc5\xb3 tetrarch\xc5\xb3 Konstancijus ma\xc5\xbeiausiai nuveik\xc4\x97 juos persekiojant, tik sugriov\xc4\x97 kelias ba\xc5\xbeny\xc4\x8dias, o Galerijus, pavyd\xc4\x97damas Konstancijui ypa\xc4\x8d uoliai vykd\xc4\x97 ediktus.\n_START_SECTION_\nTapimas augustu ir mirtis\n_START_PARAGRAPH_\n303-305 m. Galerijus prad\xc4\x97jo manevruoti tik\xc4\x97damasis po Diokletiano mirties nuversti Konstancij\xc5\xb3. 304 m. Maksimianas susitiko su Galerijumi tikriausiai aptarti \xc4\xafp\xc4\x97dinyst\xc4\x97s, o Konstancijus nebuvo pakviestas arba nesp\xc4\x97jo d\xc4\x97l situacijos prie Reino. Nors 303 m. be \xc5\xbeod\xc5\xbei\xc5\xb3 buvo sutarta, kad Konstancijaus s\xc5\xabnus Konstantinas I ir Maksimiano s\xc5\xabnus Maksencijus taps cezariais atsistatydinus Diokletianui ir Maksimianui, Galerijus 304 m. \xc4\xaftikino Diokletian\xc4\x85, o \xc5\xa1is Maksimian\xc4\x85, vietoj j\xc5\xb3 paskirti Galerijui palankius Sever\xc4\x85 ir Maksimin\xc4\x85 Daj\xc4\x85._NEWLINE_305 m. gegu\xc5\xbe\xc4\x97s 1 d. Milane Maksimianas paskelb\xc4\x97 Sever\xc4\x85 cezariu, o Konstancij\xc5\xb3 augustu, o Nikomedijoje Diokletianas paskelb\xc4\x97 Maksimin\xc4\x85 cezariu, o Galerij\xc5\xb3 augustu. Konstantinas buvo nepatenkintas netap\xc4\x99s cezariu, Galerijus j\xc4\xaf paleido, nes to papra\xc5\xa1\xc4\x97 Konstancijus, nes jis sirgo. Konstantinas susitiko su t\xc4\x97vu Galijos pakrant\xc4\x97je, kai jis ruo\xc5\xa1\xc4\x97si keltis \xc4\xaf Britanij\xc4\x85._NEWLINE_305 m. Konstancijus \xc5\xbeygiavo per vis\xc4\x85 sal\xc4\x85, kol nugal\xc4\x97jo piktus \xc5\xa1iaur\xc4\x97je 306 m. sausio 7 d. Po to jis atsitrauk\xc4\x97 \xc4\xaf Jork\xc4\x85 \xc5\xbeiemoti, bet liepos 25 d. mir\xc4\x97. Mirties patale jis patar\xc4\x97 legionams paskelbti Konstantin\xc4\x85 imperatoriumi ir jie taip padar\xc4\x97.'